钦定古今图书集成/方舆汇编/职方典/第1372卷 > 《到雷州谢恩表》宋·苏辙
## 钦定古今图书集成/方舆汇编/职方典/第1372卷 > 《到雷州谢恩表》宋·苏辙

臣辙言：“臣先蒙恩责降分司南京，筠州居住。于今年
二月内，又蒙恩责化州别驾，雷州安置，已于今月五
日至贬所。讫者。谪居江外，已阅三年，再黜海州，通行
万里。罪名既重，威命犹宽。臣辙伏念臣性本愚朴，老
益猥鄙。连年骤进，不知盈满之为灾；临出妄言，未悟
颠危之已至。”命微比发，衅积成山。比者水陆奔驰，雾
“雨蒸湿，血肉星散，皮骨仅存。身锢陋邦，地穷南服，夷
言莫辨，海气常昏。出有践蛇茹蛊之忧，入有阳淫阴
伏之病。艰虞所迫，性命岂常，念咎之馀，待尽而已。伏
惟皇帝陛下仁齐尧舜，政述祖宗。日月之明，无幽不
烛；天地之施，有生共霑。怜臣草木之微，念臣犬马之
旧。未忍视其殒毙，犹复俾以全生。臣”虽弃捐，向叨恩
遇。知杀身之何补，愿没齿以无言。